दिनभर में 8 बार 'सॉरी' बोलते हैं ब्रिटेनवासी  
एक सर्वेक्षण में पता चला है कि ये लोग जितनी बार सॉरी बोलते हैं, उसमें से ज्यादातर समय तो उनकी कोई गलती ही नहीं होती है।
ब्रिटेन अत्यधिक क्षमाप्रार्थी लोगों का देश है। यहां के लोग दिनभर में कम से कम आठ बार 'सॉरी' कहते हैं। एक सर्वेक्षण में पता चला है कि वे जितनी बार सॉरी बोलते हैं, उसमें से ज्यादातर समय तो उनकी कोई गलती ही नहीं होती है।  'न्यूयॉर्क बेकरी को' द्वारा किया गया यह शोध बताता है ब्रिटेनवासी अक्सर किसी और की गलती की प्रतिक्रिया के रूप में माफी मांगते हैं। समाचार पत्र 'डेली एक्सप्रेस' के मुताबिक कम से कम 43 प्रतिशत लोगों ने स्वीकार किया है कि उन्होंने ऐसे व्यक्तियों से माफी मांगी है, जिनसे उन्हें ठोकर लगी, जबकि 17 प्रतिशत लोग ऐसे हैं, जिन्होंने अपने पैरों की अंगुलियां कुचले जाने पर माफी मांगी।  सर्वेक्षण में कहा गया है कि एक औसत ब्रिटेनवासी सालभर में 2,920 दफा सॉरी बोलता है या अपने जीवनकाल में लगभग 23 लाख बार यह शब्द दोहराता है। इनमें से 30 प्रतिशत मामले ऐसे हैं, जहां लोग 'एक्सक्यूज मी' के स्थान पर सॉरी का इस्तेमाल करते हैं और किसी के किसी कार्य में बाधा पहुंचाने पर 67 प्रतिशत मामलों में सॉरी कहा जाता है।